b'\n_START_ARTICLE_\nBranislav Muki\xc4\x87\n_START_PARAGRAPH_\nBranislav Muki\xc4\x87 (1977.) je najuspje\xc5\xa1niji voza\xc4\x8d kasa\xc4\x8dkih utrka i trener u Srbiji. \xc5\xbdivi i radi na Pali\xc4\x87u._NEWLINE_Iz obitelji je ljubitelja konja i kasa\xc4\x8dkih majstora. U trka\xc4\x8dku karijeru uveo ga je otac Ivan Muki\xc4\x87, koji je tako\xc4\x91er bio jedan od najboljih voza\xc4\x8da i trenera u biv\xc5\xa1oj Jugoslaviji. Branislav je rezultatima nadma\xc5\xa1io oca. U Srbiji je svake godine sve manji broj kasa\xc4\x8da, \xc4\x8demu pridonose sve manje nagrade u ovom \xc5\xa1portu koji tra\xc5\xbei mnogo odricanja. Dr\xc5\xbeanje konja vi\xc5\xa1e se ne isplati, ali otac i sin muki\xc4\x87 i dalje se ovim te\xc5\xa1kim poslom bave profesionalno._NEWLINE_Prvu je kasa\xc4\x8dku utrku Branislav Muki\xc4\x87 odvezao 1992. godine. Prvog konja kojeg je povezao bio je Jugoslavenski rekorder Lahor II. Danas sa grlima doma\xc4\x87eg odgoja posti\xc5\xbee izvrsne rezultate u inostranstvu. Osvaja\xc4\x8d je Trostruke krune (Probni Derbi, Derbi, Revan\xc5\xa1 Derbi). Prvi je put pobijedio u Derbiju 1995. godine sa Lucibelom, \xc5\xa1to mu je donijelo naslov najmla\xc4\x91eg voza\xc4\x8da koji je pobijedio na Derbiju. Naslov je obranio sljede\xc4\x87e godine sa D\xc5\xbeesi Vejem, a godinu poslije sa Palakom._NEWLINE_Stalno je nazo\xc4\x8dan na svim najzna\xc4\x8dajnijim doga\xc4\x91anjima u kasa\xc4\x8dkom \xc5\xa1portu u Srbiji: dr\xc5\xbeavna prvenstva, sve derbi utrke, Du\xc5\xbeijanca, Somborske, Ljubi\xc4\x8devske konji\xc4\x8dke igre. Redovno se natje\xc4\x8de na beogradskoj Carevoj \xc4\x87upriji, u Srbobranu, Despotovu. Ponekad po\xc4\x91e i do Pe\xc5\xa1te ili na neki manji hipodrom, ako nudi privla\xc4\x8dne nagrade. Natje\xc4\x8de se na skoro svakom trka\xc4\x8dkom danu, rijetko ga nema na trkama, a jo\xc5\xa1 rje\xc4\x91e je da ne pobijedi barem jednom. \xc4\x8cesto pobijedi i vi\xc5\xa1e puta u jednom danu. 2010. je dva puta pobijedio triput u jednom danu. Postavio je rekord po\xc4\x8detkom sezone 2010. u Subotici, pobijediv\xc5\xa1i \xc4\x8dak u pet trka \xc5\xa1to nitkom do tada u Srbiji nije uspjelo u jednopre\xc5\xbenim trkama i s razli\xc4\x8ditim konjima. Pribli\xc5\xbeio se brojci od \xc5\xa1eststo pobjeda._NEWLINE_Godinama je prvak me\xc4\x91u voza\xc4\x8dima u Srbiji, \xc4\x8desto na Beogradskom hipodromu. Svake godine neko od njegovih grla odnijelo je neki od zvu\xc4\x8dnih naslova kao \xc5\xa1to je naslov dr\xc5\xbeavnog prvaka, pobjednika neke od tri derbi trke, Ima i dvije "trostruke krune" sa Trokaderom i Living Line \xe2\x80\x93om._NEWLINE_Njegovi rezultati nisu pro\xc5\xa1li nezapa\xc5\xbeeno u Europi. Zbog dobrih vo\xc5\xbenja i velikog postotka pobjeda u odnosu na broj startova, dobio je Branislav od Evropske kasa\xc4\x8dke asocijacije ove Europska kasa\xc4\x8dka asocijacija pozvala ga je neka sudjeluje na Europskom prvenstvu voza\xc4\x8da koje se odr\xc5\xbealo u Milanu. Ondje je bio me\xc4\x91u najmla\xc4\x91ima i neiskusnijima, ali nije razo\xc4\x8darao. Pored brojnih europskih kasa\xc4\x8dkih asova osvojio je osmo mjesto. Do danas je Branislav Muki\xc4\x87 na inozemnim hipodromima skupio preko 70 pobjeda me\xc4\x91u inozemnim voza\xc4\x8dima._NEWLINE_Radno mjesto Branislava Muki\xc4\x87a su sulke, gik i Pali\xc4\x87ki pesak._NEWLINE_Literatura_NEWLINE_Zov broj 662 Posve\xc4\x87en konjima i - titulama. Pi\xc5\xa1e M. \xc4\x90or\xc4\x91evi\xc4\x87_NEWLINE_Za Kasa\xc4\x8dke Novine \xe2\x80\x93 \xc5\xa1ampioni govore - Branislav Muki\xc4\x87-Brana, 25. prosinca 2010.'